Nad Zainal Tercalon Dalam Kategori Pelakon Wanita Terbaik Asian Academy Creative Awards (AACA) 2022.
Siapa sangka, watak antagonis yang dilakonkan Nad Zainal dalam drama Dendam Seorang Isteri telah membawa tuah kepadanya. Nad, yang melakonkan watak Kirana dalam drama tersebut, telah terpilih sebagai wakil Malaysia dalam kategori Pelakon Wanita Terbaik pada Asian Academy Creative Awards (AACA) 2022. Pelakon itu tidak menyangka lakonannya yang mendapat kecaman penonton telah memberi memberi impak positif sehingga terpilih bersaing pada AACA 2022 yang disertai penggiat seni di rantau Asia Pasifik, Disember depan. “Apabila dapat tahu, saya gembira dan terkejut. Namun, jujurnya, saya tidak letakkan apa-apa harapan melalui watak Kirana itu. “Apabila dapat tahu, saya gembira dan terkejut. Namun, jujurnya, saya tidak letakkan apa-apa harapan melalui watak Kirana itu. “Namun, saya percaya ini adalah rezeki anak-anak saya… Alhamdulillah,” ujarnya kepada BH Online. “Namun, saya percaya ini adalah rezeki anak-anak saya… Alhamdulillah, Nad yang diumumkan sebagai National Winner lalu layak mewakili negara pada Malam Gala AACA 2022, akan bersaing dengan calon lain pada acara anugerah yang akan berlangsung di Dewan Chijmes, Singapura, selama dua hari mulai 7 Disember depan. AACA 2022 dianjurkan bagi meraikan kandungan dan karya kreatif terbaik di rantau Asia Pasifik. Selain Nad, pelakon, Beto Kusyairy terpilih sebagai wakil negara dalam kategori Pelakon Lelaki Terbaik melalui drama Scammer 2. Drama Dendam Seorang Isteri mencetuskan fenomena apabila merekodkan lebih 5.5 juta tontonan hingga tersenarai dalam carta 10 program popular aplikasi penstriman Astro Go. Diadaptasi daripada karya Korea Selatan, Tempation of Wife, drama terbabit diarah oleh Nizam Zakaria dan Uchee Fukada. Dendam Seorang Isteri terbitan Radius One Sdn Bhd berkisar Amira lakonan Fasha Sandha yang berkahwin dengan Harris (Wan Raja) berdepan dengan pergolakan rumah tangga disebabkan munculnya Kirana (Nad). Drama itu turut dijayakan Aidit Noh, Roy Azman, Amylea, Dian P Ramlee, Sharmaine Farouk dan Zarynn Min. Dendam Seorang Isteri ditayangkan di saluran Astro Prima mulai 21 Mac lalu.